UEC สลด กำไร Q3 ลด 96% หลังรายได้ตามสัญญาลด
UEC สลด กำไร Q3 ลด 96% มาที่ 1.41 ลบ. จากปีก่อนมีกำไร 36.67 ลบ. หลังรายได้ตามสัญญาลดและการแข่งขันสูง ขณะที่ 9 เดือนแรกมีกำไร 34.33 ลบ. ลดลง 51% จากปีก่อนมีกำไร 70.46 ลบ.
10 พ.ย. 2559

บริษัท ยูนิมิต เอนจิเนียริ่ง จำกัด (มหาชน) หรือ UEC รายงานผลการดำเนินงานไตรมาส 3/59 สิ้นสุดวันที่ 30 พ.ย.59 (รวมบริษัทย่อย) มีกำไรสุทธิ 1.41 ล้านบาท หรือมีกำไรสุทธิ 0.002บาทต่อหุ้น ลดลง 96% จากช่วงเดียวกันของปีก่อนที่มีกำไรสุทธิ 36.67 ล้านบาท หรือมีกำไรสุทธิ 0.064 บาทต่อหุ้น
โดยผลการดำเนินงานในไตรมาสดังกล่าวที่ลดลง เนื่องจากมีรายได้ตามสัญญาลดลงและการแข่งขันสูง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 34.33 ล้านบาท หรือมีกำไรสุทธิ 0.06 บาทต่อหุ้น ลดลง 51% จากช่วงเดียวกันของปีก่อนที่มีกำไรสุทธิ 70.46 ล้านบาท หรือมีกำไรสุทธิ 0.123 บาทต่อหุ้น
 